Αυτή τη στιγμή βρισκόμαστε στο αιολικό πάρκο του Κουλούκωνα...
περίπου 50 χιλιόμετρα δυτικά από το Ηράκλειο.
Το πάρκο είναι εγκατεστημένο πάνω σε μια κορφή σε ύψος περίπου 1050 μέτρων...
και έχει εγκατεστημένη ισχύ 5,1 μεγαβάτ.
Βρίσκεται σε μια περιοχή όπου υπάρχουν διελεύσεις πτηνών...
και για τον λόγο αυτό, η Enel Green Power Hellas...
με το Μουσείο Φυσικής Ιστορίας και το Πανεπιστήμιο της Κρήτης...
έκανε μια συνεργασία, ώστε να μελετηθούν οι πτήσεις αυτές...
και οι τροχιές και οι πορείες των πουλιών κατά τη διάρκεια των ετών...
και με βάση αυτή τη μελέτη, τοποθετήθηκαν ταΐστρες...
σε κάποια βουνά γύρω από την περιοχή, στον Ψηλορείτη και στα Στερούσια Όρη...
τα οποία βρίσκονται σε δρομολόγια απομακρυσμένα από το αιολικό πάρκο...
και τα υπόλοιπα αιολικά πάρκα της περιοχής.
Έτσι σε μέρες σαν τη σημερινή, που έχει πυκνή νέφωση...
τα πουλιά έχουν μάθει και κατευθύνονται προς τις ταΐστρες για να φάνε...
με αποτέλεσμα να μην κινδυνεύουν.
Η συνεργασία μας με την Enel Green Power έχει ξεκινήσει εδώ και πολλά χρόνια...
μέσα από προγράμματα παρακολούθησης ορνιθοπανίδας,
πτηνών δηλαδή, που σχετίζονται με τους αιολικούς σταθμούς παραγωγής ενέργειας...
που έχει η Enel Green Power στην Κρήτη.
Από το 2019 υλοποιούμε προγράμματα στην Κρήτη...
που έχουν να κάνουν με τη λειτουργία και την παρακολούθηση ταϊστρών...
περιοχών δηλαδή που λειτουργούν για να παρέχουμε τροφή...
στα αρπακτικά πουλιά της περιοχής, για να μπορούμε να έχουμε...
κυρίως τους μήνες από τον Οκτώβριο μέχρι τον Μάιο...
περίοδο που δεν έχει πολλή τροφή...
να μπορούμε να ενισχύουμε τον πληθυσμό των πτηνών αυτών.
Και θα πρέπει να προσθέσουμε ότι από το 2019...
που έχουμε προγράμματα με την Enel Green Power...
μέχρι και τον Οκτώβριο του 2022...
έχουμε συνολικά ρίξει στις ταΐστρες που λειτουργούμε...
περίπου 12 τόνους υπολειμμάτων τροφής ή κόκκαλα...
τα οποία ενισχύουν πάρα πολύ σημαντικά τον πληθυσμό των αρπακτικών πτηνών.